b'\n_START_ARTICLE_\nAbdulah II. Jordanski\n_START_SECTION_\n\xc5\xbdivljenje\n_START_PARAGRAPH_\nAbdulah se je rodil v Amanu kot drugi otrok kralja Husseina in prvi otrok princese Mune al-Hussein (roj. Antoinette Avril Gardiner). Kmalu po rojstvu je bil razgla\xc5\xa1en za jordanskega prestolonaslednika. Dve leti kasneje je njegov o\xc4\x8de spremenil ustavo, ki je omogo\xc4\x8dala, da tudi bratje zasedejo jordanski prestol. Tako je nov prestolonaslednik postal njegov stric, princ Hasan bin Talal. Ozadje te spremembe je bilo, da je bil kralj Hussein pod pritiskom dr\xc5\xbeavljanov in da ne bi smel sprejeti tveganje, da zapusti prestol majhnemu otroku._NEWLINE_Leta 1968 je bil Abdulah poslan na \xc5\xa1olanje v Anglijo in kasneje je svoje \xc5\xa1olanje nadaljeval v ZDA. 12 let kasneje je postal kadet na kraljevi vojni akademiji v Sandhurstu v Veliki Britaniji in tam tudi slu\xc5\xbeil v britanski vojski. Med slu\xc5\xbeenjem v vojski je dobil \xc4\x8din polklovnik britanske vojske in dokon\xc4\x8dal \xc5\xa1olo in magistriral. V naslednjih letih se je pridru\xc5\xbeil jordanski vojski in kasneje kraljevemu jordanskemu vojnemu letalstvu (ang. Royal Jordanian Air Force)._NEWLINE_25. januarja je bil Abdulah znova progla\xc5\xa1en za jordanskega prestolonaslednika in tako zamenjal svojega strica, princa Hassana. \xc4\x8cez 11 dni, 5. februarja, dva dneva preden je umrl njegov o\xc4\x8de, je Abdullah prisegel kot prestolonaslednik Jordanije. Nekaj ur po smrti njegovega o\xc4\x8deta, kralja Husseina, je bil imenovan za novega kralja Jordanije, njegov brat Hamzah pa je po o\xc4\x8detovi \xc5\xbeelji postal prestolonaslednik Jordanije._NEWLINE_28. novembra 2004 je Abdulah na jordanski nacionalni televiziji povedal, da je Hamzahu odvzel naziv prestolonaslednik. Takrat \xc5\xa1e ni povedal, kdo bo postal novi prestolonaslednik, vendar se je pri\xc4\x8dakovalo, da bo postal njegov sin, princ Hussein. Hussein je novi prestolonaslednik postal \xc5\xa1tiri leta in pol kasneje, natan\xc4\x8dneje 2. julija 2009.\n_START_SECTION_\nOdlikovanja in nagrade\n_START_PARAGRAPH_\nLeta 2002 je prejel zlati \xc4\x8dastni znak svobode Republike Slovenije z naslednjo utemeljitvijo: \xc2\xbbza zasluge pri utrjevanju prijateljskih meddr\xc5\xbeavnih odnosov med Republiko Slovenijo in Ha\xc5\xa1emitsko kraljevino Jordanijo\xc2\xab.'